B4-1356, 1364, 1365, 1366, 1370, 1373 και 1374/96

Ψήφισμα σχετικά με την κατάσταση στην Ομοσπονδιακή Δημοκρατία της Γιουγκοσλαβίας

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την Ομοσπονδιακή Δημοκρατία της Γιουγκοσλαβίας και την πρώην Γιουγκοσλαβία και ειδικότερα το ψήφισμά του της 14ης Νοεμβρίου 1996 σχετικά με το Διεθνές Ποινικό Δικαστήριο για την πρώην Γιουγκοσλαβία ((ΣΠ της ημερομηνίας αυτής, Μέρος ΙΙ, σημείο 5)),

- έχοντας υπόψη τη δήλωση που εξέδωσε η Προεδρία του Συμβουλίου στις 22 Νοεμβρίου και 6 Δεκεμβρίου 1996 σχετικά με τις δημοτικές εκλογές που διεξήχθησαν στις 17 Νοεμβρίου 1996 στην Ομοσπονδιακή Δημοκρατία της Γιουγκοσλαβίας,

A. εκφράζοντας τη βαθειά του ανησυχία για το γεγονός ότι τα αποτελέσματα των πρόσφατων τοπικών εκλογών ακυρώθηκαν τόσο στο Βελιγράδι όσο και σε πολλές άλλες πόλεις όπου νίκησε ο συνασπισμός των κομμάτων της αντιπολίτευσης «Zajedno»,

Β. λαμβάνοντας υπόψη ότι, στις 8 Δεκεμβρίου 1996, το σερβικό Ανώτατο Δικαστήριο επικύρωσε την ανατροπή των εκλογικών αποτελεσμάτων τα οποία ευνοούσαν την αντιπολίτευση,

Γ. λαμβάνοντας υπόψη ότι η εκλογική επιτροπή στο Βελιγράδι αμφισβήτησε τη νόμιμη διαδικασία ακυρώνοντας τις εκλογές, ενώ πέντε δικαστές του Ανωτάτου Δικαστηρίου κατηγόρησαν ορισμένους από τους συναδέλφους τους ότι ενέδωσαν στις πολιτικές απαιτήσεις του Προέδρου Μιλόσεβιτς,

Δ. επισημαίνοντας ότι για αρκετές ημέρες δεκάδες χιλιάδες πολίτες συμμετείχαν σε ειρηνικές διαδηλώσεις ζητώντας να μην προκυρηχθούν νέες εκλογές[semigr ] επισημαίνοντας επίσης ότι μετά από αυτές τις διαδηλώσεις οι αρχές συνέλαβαν ένα αριθμό πολιτών,

Ε. εκφράζοντας την ανησυχία του διότι οι αρχές του Βελιγραδίου υποχρέωσαν προσωρινά τους τελευταίους εναπομείναντες ανεξάρτητους ραδιοφωνικούς σταθμούς Β-92 και Ράδιο Index, να αναστείλουν τη λειτουργία τους και φίμωσαν τη μεγαλύτερη ανεξάρτητη ημερήσια εφημερίδα Blitz, προκειμένου να σταματήσει να αναφέρεται στις μεγάλης κλίμακας διαδηλώσεις που πραγματοποιήθηκαν στο Βελιγράδι μετά την ακύρωση των εκλογικών αποτελεσμάτων,

ΣΤ. εκφράζοντας την ανησυχία του διότι ο γιουγκοσλάβος Ομοσπονδιακός Επιθεωρητής Μεταφορών και Επικοινωνιών απαγόρευσε τη λειτουργία πέντε ραδιοφωνικών σταθμών στο Cacak στις 28 Νοεμβρίου 1996,

Ζ. λαμβάνοντας υπόψη ότι το Συμβούλιο Γενικών Υποθέσεων αποδέχθηκε την αρχή της επέκτασης των προτιμησιακών μέτρων και στην Ομοσπονδιακή Δημοκρατία της Γιουγκοσλαβίας, αλλά αποφάσισε να αναστείλει την εφαρμογή του αντίστοιχου κανονισμού,

1. εκφράζει την αλληλεγγύη του προς το λαό που διαδηλώνει ειρηνικά στο Βελιγράδι και σε όλη την Ομοσπονδιακή Δημοκρατία της Γιουγκοσλαβίας υπέρ της δημοκρατίας, του πλουραλισμού και του σεβασμού της βούλησης του εκλογικού σώματος[semigr ]

2. τονίζει με έμφαση ότι θα πρέπει να γίνουν σεβαστά τα αποτελέσματα των εκλογών της 17ης Νοεμβρίου 1996 και καλεί τον Πρόεδρο της Ομοσπονδιακής Δημοκρατίας της Γιουγκοσλαβίας και τα αρμόδια εκλογικά σώματα να αρχίσουν εμπεριστατωμένη έρευνα σχετικά με τις αναφερθείσες παρατυπίες επιτρέποντας και τη συμμετοχή εκπροσώπων των κομμάτων της αντιπολίτευσης για την επανεξέταση των καταγγελιών[semigr ]

3. καλεί το Συμβούλιο και την Επιτροπή να καταστήσουν σαφές προς τις σερβικές αρχές ότι η Ένωση δεν θα αποδεχθεί ενέργειες που αντιβαίνουν προς τη δημοκρατία, βασικά στοιχεία της οποίας είναι οι ελεύθερες εκλογές και τα ελεύθερα μέσα ενημέρωσης[semigr ]

4. καλεί το Συμβούλιο να εξακολουθήσει να μην επεκτείνει τα προτιμησιακά μέτρα στην Ομοσπονδιακή Δημοκρατία της Γιουγκοσλαβίας, μέχρις ότου οι αρχές της χώρας αυτής αναλάβουν πραγματική δέσμευση για ελεύθερες και δίκαιες εκλογές και ελεύθερα μέσα ενημέρωσης, και να θέσουν ως όρο, για κάθε περαιτέρω ανάπτυξη των σχέσεων της Ένωσης με την Ομοσπονδιακή Δημοκρατία της Γιουγκοσλαβίας και για την άρση των εναπομενουσών κυρώσεων, τη σερβική συνδρομή στη σύλληψη όσων κατηγορούνται για εγκλήματα πολέμου και τη συνέχιση των διαπραγματεύσεων για το Κοσσυφοπέδιο[semigr ]

5. καλεί τα κράτη μέλη να σταματήσουν τον επαναπατρισμό των προσφύγων, ιδιαίτερα των λιποτακτών, μέχρις ότου διασφαλισθούν πλήρως αποδεκτές συνθήκες ζωής[semigr ]

6. ζητεί με έμφαση από το Συμβούλιο και την Επιτροπή να συμβάλουν ενεργά στην ανάπτυξη των ανεξάρτητων μέσων ενημέρωσης στην Ομοσπονδιακή Δημοκρατία της Γιουγκοσλαβίας, καθώς και στην ανάπτυξη ενός πλήρως δημοκρατικού καθεστώτος στη χώρα αυτή, με την εφαρμογή ειδικών προγραμμάτων για τη δημοκρατία[semigr ]

7. υποστηρίζει εκείνες τις δυνάμεις στην Ομοσπονδιακή Δημοκρατία της Γιουγκοσλαβίας που λαμβάνουν ουσιαστικά μέτρα για να εξασφαλισθεί η εφαρμογή των Συμφωνιών του Ντέιτον, συμπεριλαβανομένης ιδίως της συνεργασίας με το Δικαστήριο της Χάγης και απευθύνει έκκληση σε όλα τα κόμματα να περιορίσουν κάθε είδους αυταρχικές και εθνικιστικές εκδηλώσεις[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση της Ομοσπονδιακής Δημοκρατίας της Γιουγκοσλαβίας.